ગેજેટ ડેસ્કઃ આમ તો હાલમાં ડ્યુઅલ ડિસ્પ્લેવાળા સ્માર્ટફોનનું ચલણ હજી શરૂ નથી થયું, પરંતુ ચાઇનીઝ સ્માર્ટફોન મેકર Meizu એ ભારતમાં પહેલો ડ્યુઅલ ડિસ્પ્લે સ્ક્રીનવાળો ફોન લોન્ચ કર્યો છે. મેઇઝુ એ ભારતમાં પોતાનો ફ્લેગશિપ ડિવાઇસ Meizu Pro 7 લોન્ચ કર્યો છે. આ ફોનને એક્સક્લુસિવલી એમેઝોન પરથી ખરીદી શકાય છે. મેઇઝુ પ્રો 7માં 5.7 ઇંચની ફુલ એચડી એમોલેડ સ્ક્રીન છે, જ્યારે બેકમાં પણ 1.9 ઇંચની AMOLED ડિસ્પ્લે છે. આ ડિસ્પ્લે રિઅર કેમેરાની નીચે છે. મેઇઝુ પ્રો 7ની બેક સાઇડમાં જે 1.9 ઇંચની એમોલેડ સ્ક્રીન છે, તેનો ઉપયોગ નોટિફિકેશન અને સેલ્ફી ક્લિક કરવા માટે થઇ શકશે.